  Виталий Пронин Билеттэк ворттылэм понна штраф 300 манет тупатэмын ке вал, депутатъёс 2 сюрс манетозь будэтыны ӵекто.Кун Кенешысь Национальной политикая, кышкытлыклэсь утиськонъя, регламентъя но Кун Кенешлэсь ужзэ радъянъя комиссиезлэн ӵектонъёсыз пӧлын тужгес син шоры йӧтӥсез: город транспортын дун тырытэк ворттылэм понна штрафъёс йылыны быгатозы.Али со 300 манет тупатэмын ке вал, депутатъёс 2 сюрс манетозь будэтыны ӵекто.- Кылем арын билеттэк ворттылэмез понна 500-лэсь ӧжытгес адями кыл кутытон улэ кыскемын вал, - вераз ялан ужась комиссилэн кивалтӥсез Энвиль Касимов. - Соин ик тыриськонъёслэсь быдӟалазэс будэтыса но, казнае коньдон уз люкаськы. Но ми таӵе ужпум ум но пуктӥське. Штрафъёс йылӥзы ке, адямиос, оло, малпаськозы, кӧня ке манет шыръямзы дуно усьыны быгатоз шуыса. Элина Кумачёва  Теги: транспорт югдур  